## Metrovalencia facilita la mobilitat per a acudir el cap de setmana a Fira València pel certamen ExpoNadó

*** El 5 i el 6 d’abril se celebra la Fira del Bebé i la freqüència de pas de les unitats serà d’entre 30 i 40 minuts, entre les 06:00 i les 23:00 hores**

Metrovalencia oferix este cap de setmana desplaçaments a Fira València en la línia 4 del tramvia amb l’objectiu de facilitar la mobilitat per a les persones que acudisquen a ExpoNadó, l’esdeveniment per a les famílies que esperen un fill o una filla o el tenen entre zero i quatre anys.

Durant la celebració del certamen, el servici de tramvia circularà entre la parada de Doctor Lluch i la de Fira, i viceversa, amb una freqüència de pas d’entre 30 i 40 minuts en l’horari establit entre les 06:00 i les 23:00 hores.

El dissabte, el primer comboi eixirà des de Doctor Lluch a les 06:00 hores i l’últim, des de Fira a les 22:19 hores.

El diumenge, la primera eixida des de Doctor Lluch es produirà a les 07:20 hores, mentres que des de Fira l’últim tramvia partirà a les 22:19 hores.

Amb la finalitat d’agilitzar el servici, tots els tramvies que realitzen el recorregut fins a la parada de Fira en la Fira de Mostres ho indicaran en el rètol de destinació situat en la capçalera de la unitat. Junt amb el tramvia, també es pot accedir a Fira València desplaçant-se fins a l’estació Les Carolines - Fira de la línia 2 de Metrovalencia.

Tots els usuaris que desitgen ampliar la informació d’horaris i freqüències d’este servici poden telefonar al 900 46 10 46 d’atenció al client de Metrovalencia. Esta informació també està disponible en la pàgina web de Metrovalencia [www.metrovalencia.es](https://www.metrovalencia.es/), en @metrovalencia, en facebook/metrovalencia.fgv i en l’app oficial de Metrovalencia.

Fecha: 03/04/2025